***ՏԵՂԵԿԱՆՔ-ՀԻՄՆԱՎՈՐՈՒՄ***

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՀՐԱԶԴԱՆ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՆ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ***

 *Համաձայն «Տեղական ինքնակառավարման մասին» օրենքի  38-րդ հոդվածի 1-ին մասի 1-ին կետի համայնքի ղեկավարը կազմում և համայնքի ավագանու հաստատմանն է ներկայացնում համայնքի բյուջեի նախագիծը, իսկ նույն օրենքի 18-րդ հոդվածի 1-ին մասի 5-րդ կետի համայնքի ավագանին հաստատում է համայնքի բյուջեն: Ղեկավարվելով վերոնշյալ իրավանորմերով Հրազդան համայնքի ղեկավարը ավագանու հաստատմանն է ներկայացնում Հայաստանի Հանրապետության Կոտայքի մարզի Հրազդան համայնքի 2022 թվականի բյուջեն հաստատելու մասին նախագիծը:*

 *Հրազդան համայնքի 2022 թվականի բյուջեն հաստատելու մասին Հրազդան համայնքի ավագանու որոշման նախագիծը մշակվել է «Տեղական ինքնակառավարման մասին» օրենքի, «Հայաստանի Հանրապետության բյուջետային համակարգի մասին» օրենքի պահանջներին համապատասխան:*

*Բյուջեի նախագիծը կազմվել է հիմնվելով խնայողականության, արդյունավետության, հաշվեկշռվածության, թափանցիկության, հավաստիության սկզբունքների վրա:*

 *Բյուջեն, լինելով համայնքի եկամուտների ձևավորման ու ծախսերի կատարման տարեկան ֆինանսական ծրագիր, ուղղվում է տեղական ինքնակառավարման մարմիններին օրենքով վերապահված լիազորությունների շրջանակներում համայնքային ծրագրերի իրականացմանը: Այն ակնկալվող եկամուտների և առաջարկվող ծրագրերի ու միջոցառումների համապարփակ թվարկումն է ֆինանսական տարվա համար՝ ՏԻՄ-ի գործունեության յուրաքանչյուր բնագավառում: Համայնքի բյուջեի կառուցվածքը տեղական ինքնակառավարման մարմինների կողմից իրականացվող լիազորությունների և դրանց համապատասխանության ապահովման անհրաժեշտությունից ելնելով բաժանվում է վարչական և ֆոնդային մասերի: Եկամտային և ծախսային հատվածներում կանխատեսումներն ու ծրագրավորումները իրականացվում են յուրաքանչյուր մասի համար առանձին:*

*«Հայաստանի Հանրապետության Կոտայքի մարզի Հրազդան համայնքի 2022 թվականի բյուջեն հաստատելու մասին» համայնքի ավագանու որոշման նախագիծը ընդունելու արդյունքում ակնկալվում է եկամուտների և ծախսերի արդյունավետ կառավարում (ֆինանսական ճիշտ կառավարում), ոլորտային տարբեր ծրագրերի իրականացման պլանավորված մոտեցում և արդյունքների ձեռքբերում՝ միաժամանակ կիրառելով նոր որակի և մակարդակի կառավարում:*

 *Հրազդան համայնքի 2022 թվականի բյուջեն կանխատեսվում է`*

 *Եկամուտներ գծով` 3002778.129 հազար դրամ,*

 *Ծախսերի գծով` 3217819.603 հազար դրամ*

 *Պակասուրդի գծով՝ 68041.474 հազար դրամ*

***1.Եկամուտների կանխատեսում.***

*Բյուջեի ընդամենը եկամուտներ տողում վարչական բյուջեի մասով ընդամենը նախատեսվել է 2103633.659 հազար դրամ գումարով պլան, որի մեջ մտնում են Հրազդան, Քաղսի, Սոլակ, Լեռնանիստ և Ջրառատ բնակավայրերի եկամուտների պլանները: Ֆոնդային բյուջեի ընդամենը եկամուտներ տողում պլանավորված 1046144.470 հազար դրամ պլանային թվի մեջ մտած է պետական բյուջեից կապիտալ ծախսերի ֆինանսավորման նպատակային հատկացումներ (սուբվենցիաներ) պլանը 899144.470 հազար դրամի չափով և 147000.0 հազար դրամի վարչական բյուջեի պահուստային ֆոնդից ֆոնդային բյուջե կատարվող հատկացումներից մուտքեր տողի պլանային կանխատեսումը:*

 *Հարկեր և տուրքեր.*

*Հարկեր և տուրքեր եկամուտների 2022 թվականի պլանը կազմում է 461014.0 հազար դրամ գումար, որի մեջ մտնում են հինգ բնակավայրերի հարկերի և տուրքերի պլանային թվերը: Ըստ բնակավայրերի պլանային թվերը կազմվել են հիմք ընդունելով «Հայաստանի Հանրապետության Կոտայքի մարզի Հրազդան համայնքի ավագանու 2022 թվականի հունվարի 14-ի N 07-Ն Հայաստանի Հանրապետության Կոտայքի մարզի Հրազդան համայնքի տեղական տուրքերի և վճարների 2022 թվականի դրույքաչափերը սահմանելու մասին» որոշմամբ հաստատված դրույքաչափերը:*

*Պաշտոնական դրամաշնորհներ.*

*Պաշտոնական դրամաշնորհներ եկամուտների գծով կանխատեսվող պլանային թիվը կազմում է 1176816.700 հազար դրամ, որը Հրազդանի (987979.900 հազար դրամ) , Ջրառատի (16589.700 հազար դրամ), Սոլակի (46944.0 հազար դրամ), Լեռնանիստի (65819.300 հազար դրամ), Քաղսիի (48673.0 հազար դրամ) Հայաստանի Հանրապետության պետական բյուջեից ֆինանսական համահարթեցման սկզբունքով տրամադրվող դոտացիաների պլանների հանրագումարն է:*

*Կապիտալ ներքին պաշտոնական դրամաշնորհներ պետական բյուջեից կապիտալ ծախսերի ֆինանսավորման նպատակային հատկացումներ եկամտի պլանը՝899144.470 հազար դրամով, կանխատեսվում է Հրազդան համայնքի նախորդ տարվա պլանավորված, սակայն ՀՀ պետական բյուջեից չտրամադրված պլանային գումարի չափով (սուբվենցիայի 32253.316 հազար դրամ ազատ մնացորդը և 859611.819 հազար դրամ): 859611.819 հազար դրամ պլանային թվից 597431.580 հազար դրամ գումարը ՀՀ կառավարության հրատապ ծրագրերով նախատեսված «Հրազդան համայնքի Հարավային թաղամասի Շահումյան փողոցի հիմնանորոգման» աշխատանքների, տեխնիկական և հեղինակային հսկողության, ինչպես նաև «Հրազդան համայնքի ճանապարհների 2572.0 մետր հատվածի (Ջրառատ թաղամասից դեպի «ՀրազդանՋԷԿ» 1264.0 մետր, 3-րդ փողոց 670.0 մետր, Պուրակային փողոց՝ 638.0 մետր) հիմնանորոգում» աշխատանքների, տեխնիկական և հեղինակային հսկողության աշխատանքների դիմաց վճարումների պլանային գումարներն են: Սուբվենցիոն ծրագրերով կատարված աշխատանքների համար վճարումների պլանային թիվ է նախատեսվել 262180.239 հազար դրամ՝ Հրազդան համայնքի բակային տարածքների և թաղամասերն իրար միացնող հատվածի աստիճանավանդակի հիմնանորոգման աշխատանքների և Հրազդան համայնքի Միկրոշրջան, Մ. Բաղրամյան, Կենտրոն, Հարավային, Ջրառատ և Վանատուր թաղամասերի միջթաղամասային ճանապարհների հիմնանորոգման աշխատանքների համար:*

*Այլ եկամուտներ.*

*Այլ եկամուտներ տողում պլանների կանխատեսումը կազմում է 465802.959 հազար դրամ, որն էլ իր մեջ ներառում է Հրազդան, Լեռնանիստ, Քաղսի, Սոլակ, Ջրառատ բնակավայրերի գույքի, հողերի վարձակալությունից եկամուտների պլանները: Համայնքի բյուջեի եկամուտներ ապրանքների մատակարարումից և ծառայությունների մատուցումից եկամտի պլանը կազմում է 131286.200 հազար դրամ, որն իր մեջ ներառում է Հրազդան համայնքի բոլոր նախադպրոցական ուսումնական հաստատություններ և արտադպրոցական ուսումնական հաստատություններ հաճախող երեխաների ծնողական վճարների պլանները, պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից ստացվող միջոցները:*

*Վարչական գանձումներ տողի պլանը կանխատեսվում է 151145.0 հազար դրամ, որը հավաքագրվելու է Հրազդան համայնքի մեջ մտնող բնակավայրերից գանձված տեղական վճարներից՝ համաձայն «Հայաստանի Հանրապետության Կոտայքի մարզի Հրազդան համայնքի ավագանու 2022 թվականի հունվարի 14-ի N 07-Ն Հայաստանի Հանրապետության Կոտայքի մարզի Հրազդան համայնքի տեղական տուրքերի և վճարների 2022 թվականի դրույքաչափերը սահմանելու մասին» որոշման:*

*Այլ եկամուտներ տողում նախատեսվել է եկամտի պլան, որի մեջ նախատեսվել է նաև դատարանի որոշումներով համայնքի բյուջե մուտքագրվող վճռի կատարման եկամտի պլան:*

**2. Ծախսերի կանխատեսում.**

*Ծախսային մասում պլանավորվել է 3217819.603 հազար դրամի ծախս , որից 2256672.694 հազար դրամը վարչական բյուջեով, 1108146.909 հազար դրամ ֆոնդային բյուջեով:*

*1.1.1.51 գործառնական դասակարգմամբ բացված օրենսդիր և գործադիր մարմիններ, պետական կառավարում ծրագրով նախատեսվել է 406722.949 հազար դրամի ծախս, որից 352454.0 հազար դրամի ծախս է պլանավորվել վարչական բյուջեի տնտեսագիտական հոդվածներով , 54268.949 հազար դրամի ծախս ֆոնդային բյուջեի հոդվածներով:*

*Աշխատողների աշխատավարձերի և հավելավճարների գծով պլան նախատեսվել է 283698.0 հազար դրամի չափով՝ համաձայն «Հայաստանի Հանրապետության Կոտայքի մարզի Հրազդանի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին» 2021 թվականի դեկտեմբերի 27-ի N 210 որոշմամբ հաստատված հավելվածի՝ վերցրած 12 ամիսների համար, ինչպես նաև այդ պլանային թվին ավելացրել ենք Ջրառատ, Քաղսի, Լեռնանիստ, Սոլակ համայնքների աշխատակազմերի 2022 թվականի փետրվարի 21-ից հետո ազատվող աշխատակիցների աշխատավարձի, վերջնահաշվարկի, արձակման նպաստների վճարվելիք գումարները: Այդ տողը ներառում է Հրազդան համայնքի աշխատակազմի աշխատողների և Հրազդանի համայնքապետարանի «Վարչական շենքի սպասարկման և պահպանման հիմնարկի» աշխատողների աշխատավարձերի պլանները, հիմք ընդունելով նաև Հրազդանի համայնքապետարանի «Վարչական շենքի սպասարկման և պահպանման հիմնարկի հաստիքացուցակը և պաշտոնային դրույքաչափերը հաստատելու մասին» 2021 թվականի դեկտեմբերի 27-ի N 217 որոշմամբ հաստատված հաստիքացուցակը և պաշտոնային դրույքաչափերը:*

*Նախատեսվել են պարգևատրումներ, դրամական խրախուսումներ և հատուկ վճարներ մաքրուհիներին «Վարչական շենքի սպասարկման և պահպանման հիմնարկի» աշխատողների համար 2000.0 հազար դրամի սահմաններում:*

*Էներգետիկ ծառայություններ հոդվածի պլանը ներառում է Հրազդան համայնքի վարչական շենքի, բնակավայրերի վարչական շենքերի էներգետիկ ծառայությունների՝ գազի, էլեկտրաէներգիայի գծով ծախսերը: Կոմունալ ծառայությունների ծախսը 2000.0 հազար դրամով իր մեջ ներառում է ջրմուղ-կոյուղու գծով ծախսերը, Սոլակի աղբահանության ծախսը:*

*Կապի ծառայությունների գծով Հրազդան համայնքի և «ԷՍԷԼԿԱ ՔԸՆԵՔՇԸՆ» ՍՊ-ի հետ, «ՋԻ էն ՍԻ Ալֆա» ՓԲԸ-ի հետ, «Տելեկոմ» ՓԲԸ-ի, ԱՁ Կարեն Հովհաննիսյանի, «ՌԱԶՆԵՏԿՈՄ» ՍՊԸ-ի հետ կնքված պայմանագրերի չափով նախատեսվել են պլաններ:*

*Նախատեսվել են ապահովագրական, գույքի և սարքավորումների վարձակալության պահպանման ծախսեր, գործուղման, աշխատակազմի մասնագիտական վերապատրաստման զարգացման ծառայությունների գծով ծախսեր: Տեղեկատվական ծառայությունների գծով կնքվում են պայմանագրեր «Պաշտոնական տեղեկագիր» ՍՊԸ-ի հետ, «Գործք» ՍՊԸ-ի հետ: Նախատեսվել են կառավարչական , մասնագիտական ծառայություններ, ներկայացուցչական ծախսեր:*

*Շենքերի և շինությունների կառուցում 5112 տնտեսագիտական հոդվածով նախատեսվել է պլան 48068.949 հազար դրամ, որն իր մեջ ներառում է էներգախնայողության հիմնադրամի հետ կնքված Հրազդանի վարչական շենքի ջեռուցման համակարգի ներդրման 19999.950 հազար դրամ ծախսը, 28069.0 հազար դրամի սուբվենցիոն ծրագրով ավտոպարկի կառուցման գծով ծախսերը:*

*5122 հոդվածով նախատեսվել է նիստերի դահլիճի միկրոֆոնների, բարձրախոսների և դրանց հետ կապված սարքավորումների ձեռք բերման ծախսերը:*

*5129 հոդվածով նախատեսվել է ձեռք բերել հիմնական միջոցներ՝ գործիքներ:*

*5132 հոդվածով նախատեսվել է Հրազդան համայնքի բնակավայրերի մանկապարտեզների և մշակույթի կենտրոնների համար ձեռք բերել հանրային հատվածի հաշվապահական հաշվառման ծրագրեր: 5134 հոդվածով նախատեսվել է ձեռք բերել ավտոպարկի կառուցման սուբվենցիոն ծրագրերի նախագծանախահաշվային աշխատանքների ծախսեր:*

*1.1.2.51 ծրագրով նախատեսվել է բանկային ծառայությունների գծով ծախսեր՝ 300.0 հազար դրամի սահմաններում:*

*1.3.1.51 աշխատակազմի գծով ընդհանուր բնույթի ծառայություններ ծրագրով 4111 տնտեսագիտական հոդվածով նախատեսել ենք ծախս Արդարադատության նախարարության կողմից ֆինանսավորվող Հրազդանի ՔԿԱԳ ծառայությունների իրականացման համար՝ համաձայն «Հայաստանի Հանրապետության Կոտայքի մարզի Հրազդանի համայնքապետարանի աշխատակազմի կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին» 2021 թվականի դեկտեմբերի 27-ի N 210 որոշմամբ հաստատված պաշտոնային դրույքաչափերով վճարվող մասնագետների աշխատավարձը և այդ ծառայությունների իրականացման հետ կապված ծախսերը:*

*1.3.3 ծրագրով 4231 հոդվածով նախատեսել ենք 3000.0 հազար դրամի չափով փաստաթղթերի արխիվացման ծախսեր, 4232 հոդվածով 2200.0 հազար դրամի ծախսեր՝ «Վեկտոր-Պլյուս» ՍՊԸ-ի և «ՏՀԶՎԿ» հասարակական կազմակերպության հետ պայմանագրերով՝ իրականացնելու ծրագրային սպասարկումներ:*

*1.6.1.51 ծրագրով նախատեսել ենք ծախսեր 15000.0 հազար դրամի սահմաններում Հրազդան համայնքի վարչական սահմաններում գտնվող հողամասերի, շենքերի և շինությունների չափագրման և սահմանված կարգով հատակագծերի կազմման ծառայությունների մատուցման համար: Այդ ծրագրով նաև նախատեսվել է 45886.2 հազար դրամի ծախս, «Հուղարկավորությունների կազմակերպման, գերեզմանատների, հուշարձանների պահպանման և շահագործման» համայնքային ոչ առևտրային կազմակերպության նախահաշվով պահպանման ծախսեր՝ հիմք ընդունելով 2021 թվականի դեկտեմբերի 27-ի N 218 որոշումը:*

*4823 հոդվածով նախատեսվել է 12000.0 հազար դրամի ծախս համայնքի հողամասերի և անշարժ գույքի պետական գրանցման, միասնական տեղեկանքների և այլ տեղեկատվության տրամադրման համար:*

*5133 հոդվածով նախատեսված 6200.0 հազար դրամի ծախսը Լեռնանիստ բնակավայրի 2021 թվականի սուբվենցիոն ծրագրով գլխավոր հատակագծի ձեռք բերման ծախսն է:*

*2.5.1 Պաշտպանություն (այլ դասերին չպատկանող), 2.1.51 Քաղաքացիական պաշտպանության, 3.2.1.51 Փրկարար ծառայություն ծրագրերով նախատեսված են ծախսեր՝ անհետաձգելի, արտակարգ իրավիճակների, տարերային աղետների ժամանակ բնակչության համար անհրաժեշտ օգնություն ցուցաբերելու համար:*

*4.2.1 Գյուղատնտեսության ծրագրով նախատեսվել են ոռոգման ցանցի կառուցում սուբվենցիոն ծրագրի մասնակցությամբ 32000.0 հազար դրամի չափով՝ կապիտալ ծախսեր, 4262 հոդվածով 1000.0 հազար դրամի սահմաններում գյուղատնտեսական ապրանքների ձեռք բերման ծախսեր:*

*4.5.1.51 Ճանապարհային տրանսպորտ ծրագրով պլանավորվել է 1065612.945 հազար դրամի ծախս, որից 43000.0 հազար դրամը վարչական բյուջեով՝ փոսալցման և գծանշման աշխատանքների համար, 1022612.945 հազար դրամը՝ ֆոնդային բյուջեով: 5112 հոդվածով պլանավորվել է սուբվենցիոն ծրագրով կանգառների կառուցման ծախս՝ 15500.0 հազար դրամի սահմաններում: 5122 հոդվածով՝ 22000.0 հազար դրամի ծախս է պլանավորվել լուսացույցերի և տեսախցիկների ձեռք բերման նպատակով: 5134 հոդվածով պլանավորվել է 3000.0 հազար դրամ նախագծանախահաշվային աշխատանքների ձեռք բերման նպատակով: 5113 հոդվածով պլանավորվել է 982112.945 հազար դրամ գումար՝ նախորդ տարի կնքված պայմանագրերով ձեռք բերված սուբվենցիոն և հրատապ ծրագրերով կատարված (չֆինանսավորված) և այս բյուջետային տարում ավարտվելիք ճանապարհների հիմնանորոգման աշխատանքների համար:*

*5.1.1.51 Աղբահանության ծրագրով պլանավորվել է 415110.032 հազար դրամ գումարով ծախս, որից 258526.032 հազար դրամ ծախսը՝ «Կոմունալ տնտեսություն, աղբահանություն և սանմաքրում» հիմնարկի պահպանման նախահաշվով, 125984.0 հազար դրամով պլանավորվել է «Մաքուր Հրազդան» ՀՈԱԿ-ի նախահաշվով: «Կոմունալ տնտեսություն, աղբահանություն և սանմաքրում» հիմնարկի աշխատողների վարձատրությունը և պաշտոնային դրույքաչափերը հաստատվել է 2021 թվականի դեկտեմբերի 27-ի N 216 որոշմամբ: Պարգևատրման հոդվածով նախատեսվել է 12000.0 հազար դրամի ծախս: 4214 հոդվածով նախատեսվել է 144.0 հազար դրամ նամականիշների ձեռք բերման ծախս՝ ծանուցագրերի համար, 4215 հոդվածով 225.0 հազար դրամի ապահովագրական ծախս, 4216 հոդվածով 11844.0 հազար դրամ գույքի վարձակալության ծախս՝ 14 միավոր մեքենաների վարձակալության համար: 4239 հոդվածով պլանավորվել է 1500.0 հազար դրամի ընդհանուր բնույթի այլ ծառայությունների ձեռք բերման ծախս, 4252 հոդվածով նախատեսվել է ծախս՝ մեքենաների ընթացիկ նորոգման համար, 4261 հոդվածով պլանավորվել է 200.0 հազար դրամի գրասենյակային նյութերի ծախս, 1800.0 հազար դրամի չափով արտահագուստի ձեռք բերման ծախս, 4264 հոդվածով 74931.7 հազար դրամի ծախս՝ տրանսպորտային նյութեր ձեռք բերելու նպատակով, 4267 հոդվածով նախատեսվել են ախտահանիչ նյութերի ձեռք բերման ծախսեր՝ 100.0 հազար դրամի չափով, 4269 հոդվածով պլանավորվել է ձեռք բերել աղ, ավազ և աշխատանքային գործիքներ: 4639 հոդվածով պլանավորվել է ընթացիկ դրամաշնորհ 600.0 հազար դրամով Հրազդանի համայնքապետարանի և «Կոտայքի և Գեղարքունիքի ԿԿԹԿ» ՍՊԸ-ի հետ կնքված պայմանագրով ծախսը կատարելու համար: 4823 հոդվածով՝ բնապահպանական վճարն է: 5121 հոդվածով պլանավորվել է ՀՀ Կառավարության հրատապ ծրագրերով խոշորացվող համայնքների համար բազմաֆունկցիոնալ մեքենաների ձեռք բերման համար համայնքի կողմից ներդրումային ծախս 30000.0 հազար դրամի սահմաններում, 5121 հոդվածով 2000.0 հազար դրամ և 5129 հոդվածով 500.0 հազար դրամի ծախս պլանավորվել է «Կոմունալ տնտեսություն, աղբահանություն և սանմաքրում» հիմնարկի նախահաշվով մեքենա սարքավորումների և այլ վարչական սարքավորումներ ձեռք բերելու նպատակով:*

*5.2.1 Կեղտաջրերի հեռացում ծրագրով պլանավորվել է 500.0 հազար դրամի խողովակների ձեռք բերման ծախսեր ջրահեռացման աշխատանքների կազմակերպման համար:*

*5.4.1 Կենսաբազմազանություն և բնության պաշտպանություն ծրագրով պլանավորվել է 5107.800 հազար դրամի ծախս՝ ընթացիկ սուբվենցիայի ծրագրով՝ համայնքի կանաչապատման և բարեկարգման նպատակով:*

*6.3.1 Ջրամատակարարման ծրագրով նախատեսվել է կապիտալ սուբվենցիոն ծրագրերով 5112 հոդվածով 10000.0 հազար դրամի չափով պլան համայնքի մասնակցության չափաբաժնով Լեռնանիստ բնակավայրում խմելու ջրի ջրագծի կառուցման աշխատանքների համար նախագծանախահաշվային աշխատանքների ծախս՝ 1000.0 դրամի չափով:*

*6.4.1.51 Փողոցների լուսավորում ծրագրով նախատեսվել է 4212 հոդվածով 50000.0 հազար դրամի ծախս, որում ներառված է համայնքի մեջ մտնող բնակավայրերի արտաքին լուսավորության և Հրազդան համայնքի էներգախնայողության հիմնադրամի էներգետիկ ծառայությունների ծախսերի պլանները: Այս ծրագրում ներառել ենք «Հրազդանքաղլույս» ՀՈԱԿ-ի պահպանման ծախսը՝ 71773.0 հազար դրամի ծախս:*

*6.4.1 ծրագրով նախատեսվում է մասնակցել 40000.0 հազար դրամի համայնքի մասնաբաժնով սուբվենցիոն ծրագրի Հրազդան համայնքում արտաքին լուսավորության ցանցի կառուցման նպատակով, որի աշխատանքների կատարման համար նախատեսել ենք 5134 հոդվածով 1000.0 հազար դրամի չափով նախագծանախահաշվային փաստաթղթերի ձեռք բերման ծախսեր: 5113 հոդվածով պլանավորվել է արտաքին լուսավորության ցանցի հիմնանորոգման աշխատանքների ծախս:*

*6.6.1 Ծրագրով պլանավորվել է 147500.0 հազար դրամ գումարի ծախս, որից 100000.0 հազար դրամը բազմաբնակարան շենքերի վերելակների հիմնանորոգման համար սուբվենցիոն ծրագրով համայնքի կողմից ֆինանսավորվող մասն է, 30000.0 հազար դրամը Հրազդան քաղաքի N 83 բազմաբնակարան շենքի տանիքի կապիտալ վերանորոգման նպատակով, 5134 հոդվածով այդ աշխատանքների նախագծանախահաշվային աշխատանքների ձեռք բերման համար պլանավորված ծախսն է: 4269 հոդվածով պլանավորվել է 10000.0 հազար դրամի ծախս ՝նպատակային նյութերի, այդ թվում իզոգամի և թիթեղի ձեռք բերման համար: 5129 հոդվածով նախատեսվում է ձեռք բերել այլ վարչական սարքավորումներ:*

*7.6.2 Առողջապահության ծրագրով նախատեսել ենք 300.0 հազար դրամի ծախս համայնքի սոցիալապես անապահով բնակիչներին առողջության պահպանման, բուժօգնության նպատակով:*

*8.1.1 Հանգստի, սպորտի ծառայություններ ծրագրով 4252 հոդվածի պլանով նախատեսել ենք նստարանների ընթացիկ նորոգման ծախս, 5112 հոդվածով նախատեսել ենք 30000.0 հազար դրամի սահմաններում սուբվենցիոն ծրագրով զբոսայգու բեմի կապիտալ կառուցման ծախս, որի համար պլանավորել ենք 5134 հոդվածով 2000.0 հազար դրամի նախագծահաշվային աշխատանքների ծախս: 5129 հոդվածով պլանավորել ենք ձեռք բերել կարուսելներ՝ խաղահրապարակների համար:*

*8.2.3 Մշակույթի տներ, ակումբներ, կենտրոններ ծրագրով պլանավորել ենք «Հրազդանի դրամատիկական թատրոն-մշակութային կենտրոն» ՀՈԱԿ-ի, «Հրազդանի համայնքային գրադարան» ՀՈԱԿ-ի, Սոլակի և Լեռնանիստի մշակույթի տների պահպանման ծախսերը: 5113 հոդվածով Սոլակի մշակույթի տան հիմնանորոգման նպատակով նախորդ տարի կնքված պայմանագրի շրջանակներում աշխատանքների ֆինանսավորման համար է:*

 *8.4.2 Քաղաքական կուսակցություններ, հասարակական կազմակերպություններ, արհմիություններ ծրագրով նախատեսված 3000.0 հազար դրամ պլանի մեջ ներառել ենք «Առաքելություն Հայաստան» բարեգործական հասարակական կազմակերպությանը նվիրատվություն 720.0 հազար դրամի չափով և «Երեխաների աջակցության հիմնադրամ» կազմակերպությանը նվիրատվություն 240.0 հազար դրամի չափով:*

*9.1.1 Նախադպրոցական կրթության ծրագրով պլանավորել ենք 810024.179 հազար դրամի ծախս, որից սուբսիդիա 625264.3 հազար դրամի սահմաններում, 4655 հոդվածով 15960.0 հազար դրամի չափով Էներգախնայողության հիմնադրամին՝ ջեռուցման համակարգերի ներդրման ֆինանսավորման համար: 5113 հոդվածով նախատեսվել է 150000.0 հազար դրամի սուբվենցիոն ծրագրով համայնքի մանկապարտեզների կապիտալ հիմնանորոգման աշխատանքների ծախս, 5134 հոդվածով 10000.0 հազար դրամի այդ աշխատանքների համար նախագծահաշվային աշխատանքների ծախսերի ֆինանսավորման նպատակով: 5113 հոդվածով պլանավորել ենք 2021 թվականին Հրազդանի թիվ 4 մանկապարտեզի հիմնանորոգման սուբվենցիոն ծրագրով ֆինանսավորված 8799.879 հազար դրամի ծախս:*

 *Նախադպրոցական ուսումնական հաստատությունների տարեկան աշխատավարձը հաշվարկվել է հիմք ընդունելով Հրազդան համայնքի ավագանու 2021 թվականի դեկտեմբերի 27-ի N 211 որոշումը, որի համաձայն տարեկան աշխատավարձը կազմում է 399415.6 հազար դրամ: Կապի ծառայության տարեկան գումարը կազմում է 792.0 հազար դրամ: Մանկապարտեզի 1 երեխայի համար էլեկտրաէներգիայի և ջեռուցման տարեկան ծախսը կազմում է 10.0 հազար դրամ: Մանկապարտեզի 1 երեխայի համար նախատեսվել է օրական 30 լիտր ջուր: Չջեռուցվող մանկապարտեզներում 1 խմբի ջեռուցման ծախսը կազմում է 40.0 հազար դրամ: Ընդհանուր բնույթի այլ ծառայությունների գծով 1 երեխայի համար նախատեսվել է 2.0 հազար դրամ ծախս: Գրասենյակային նյութերի ձեռք բերման համար 1 խմբի հաշվով տարեկան նախատեսվել է 20.0 հազար դրամ: Մասնագիտական ծառայություն, որից դեռատիզացիայի համար ծախս նախատեսվել է ամսական 5.0 հազար դրամ, բուժզննման համար նախատեսվել է տարեկան 940.0 հազար դրամ ծախս: Գազի սպասարկման համար նախատեսվել է տարեկան 682.0 հազար դրամ: 1 երեխայի համար հաշվարկվել է օրական 300 դրամ սննդամթերքի ծախս: Կենցաղային նյութեր ձեռք բերելու համար 1 խմբի հաշվով նախատեսվել է 40.0 հազար դրամ: Հատուկ նպատակային նյութեր ձեռք բերելու համար 1 երեխայի հաշվով նախատեսվել է տարեկան 2.0 հազար դրամ:*

*Արտադպրոցական դաստիարակության հաստատությունների տարեկան աշխատավարձը հաշվարկվել է հիմք ընդունելով Հրազդան համայնքի ավագանու 2021 թվականի դեկտեմբերի 27-ի N 211 որոշումը, որի համաձայն տարեկան աշխատավարձը կազմում է ՀՈԱԿ-ների համար 193360.5 հազար դրամ, բյուջետային հիմնարկների համար 78903.2 հազար դրամ: Էլեկտրաէներգիայի և ջեռուցման տարեկան ծախսը կազմել է ՀՈԱԿ-ների համար 7660.0 հազար դրամ, բյուջետային հիմնարկների համար՝ 2000.0 հազար դրամ, ջրամատակարարման տարեկան ծախսը ՀՈԱԿ-ների համար կազմել է 471.7 հազար դրամ, իսկ բյուջետային հիմնարկների համար՝ 332.1 հազար դրամ: Կապի ծառայության տարեկան ծախսը ՀՈԱԿ-ների համար կազմել է 322.0 հազար դրամ, բյուջետային հիմնարկների համար՝ 204.0 հազար դրամ: Ներքին գործուղումները բյուջետային հիմնարկների համար կազմում է 450.0 հազար դրամ: Տեղեկատվական ծառայություններ գծով տարեկան ծախսը ՀՈԱԿ-ներում կազմում է 590.0 հազար դրամ: Ընդհանուր բնույթի այլ ծառայությունների համար տարեկան նախատեսվել է ՝ՀՈԱԿ-ների համար 12020.0 հազար դրամ, բյուջետային հիմնարկների համար՝ 610.0 հազար դրամ: Մասնագիտական ծառայությունների գծով ՀՈԱԿ-ների համար նախատեսվել է տարեկան 240.0 հազար դրամ, բյուջետային հիմնարկների համար՝ 26.0 հազար դրամ: Գրասենյակային նյութերի ձեռք բերման համար ՀՈԱԿ-ներում նախատեսվել է 450.0 հազար դրամ, բյուջետային հիմնարկների համար՝ 275.0 հազար դրամ: Կենցաղային նյութեր ձեռք բերելու համար նախատեսվել է՝ ՀՈԱԿ-ների համար 465.0 հազար դրամ, բյուջետային հիմնարկների համար 700.0 հազար դրամ: Հատուկ նպատակային այլ նյութերի ձեռք բերման համար ՀՈԱԿ-ներում նախատեսվել է 1760.0 հազար դրամ, բյուջետային հիմնարկներում՝ 3600.0 հազար դրամ: Շենքերի և շինությունների ընթացիկ նորոգման համար նախատեսվել է ՀՈԱԿ-ում 1600.0 հազար դրամ, բյուջետային հիմնարկների համար 6600.0 հազար դրամ: Մեքենաների և սարքավորումների ընթացիկ նորոգման և պահպանման համար ՀՈԱԿ-ներում նախատեսվել է 80.0 հազար դրամ: Կապիտալ դրամաշնորհներ համայնքային ոչ առևտրային կազմակերպությունների համար նախատեսվել է 1000.0 հազար դրամ, բյուջետային հիմնարկների համար 500.0 հազար դրամ:*

*Արտադպրոցական դաստիարակության հաստատությունների ծառայություններից օգտվող յուրաքանչյուր երեխայի համար մատուցված ծառայությունների դիմաց գանձվող տեղական վճարի չափը սահմանվել է Հրազդան համայնքի ավագանու 2022 թվականի հունվարի 14-ի N 09 որոշման համաձայն:*

*9.5.1 Արտադպրոցական դաստիարակություն ծրագրով ներառել ենք Վահե Զաքարյանի անվան երիտասարդական մարզամշակութային ուսումնական կենտրոնի, Արտակ Ռաֆայելյանի անվան սպորտ դպրոցի, Մանկապատանեկան ստեղծագործական կենտրոնի, Արամ Խաչատրյանի անվան թիվ 1 երաժշտական դպրոց ՀՈԱԿ-ի, Առնո Բաբաջանյանի անվան թիվ 2 երաժշտական դպրոց ՀՈԱԿ-ի, Կոստան Զարյանի անվան արվեստի դպրոց ՀՈԱԿ-ի, Երվանդ Քոչարի անվան արվեստի դպրոց ՀՈԱԿ-ի պահպանման ծախսերը: Այդ ծրագրում նախատեսել ենք սուբվենցիոն ծրագրով Կոստան Զարյանի անվան արվեստի դպրոցի շենքի տանիքի և Առնո Բաբաջանյանի անվան թիվ 2 երաժշտական դպրոցի պատերի ամրացման աշխատանքներ 35000.0 հազար դրամի չափով, 5234.095 հազար դրամ գումարով պլանավորել ենք 2021 թվականին սուբվենցիոն ծրագրով Առնո Բաբաջանյանի անվան թիվ 2 երաժշտական դպրոցի հիմնանորոգման պայմանագրով կատարված, սակայն չֆինանսավորված մասը: 5134 հոդվածով 3000.0 հազար դրամի սահմաններում պլանավորել ենք նախագծահաշվային աշխատանքների ձեռք բերման ծախսեր:*

*10.2.1 Ծերություն ծրագրով նախատեսել ենք ծերերի ժամանցի վայրերի վարձակալության գումար:*

*10.7.1 Սոցիալական հատուկ արտոնություններ ծրագրով նախատեսել ենք 4726 հոդվածով 2000.0 հազար դրամ ծախս՝ հուղարկավորության նպաստ, 4729 հոդվածով 17000.0 հազար դրամի այլ նպաստներ բնակչությանը:*

*10.9.2 Վարձատրվող հասարակական աշխատանքներ ծրագրով նախատեսել ենք 4115 հոդվածով 100.0 հազար դրամի այլ վարձատրությունների գծով ծախս:*

*11.1.2 Հրազդան համայնքի բյուջեի վարչական մասում պահուստային ֆոնդ ծրագրով նախատեսել ենք 147597.862 հազար դրամի պահուստային միջոցներ, որից 147000.0 հազար դրամը ուղղելու ենք ֆոնդային բյուջե՝ մանկապարտեզների հիմնանորոգման սուբվենցիոն ծրագրերը ֆինանսավորելու համար:*

*Տարեսկզբի ազատ մնացորդը 68041.474 հազար դրամ ուղղվում է 2022 թվականի ծախսերի ծածկմանը, որից Հրազդան համայնքի 2022 թվականի վարչական մասի տարեսկզբի ազատ մնացորդը` 35728697.8 դրամը, ամբողջությամբ ուղղվում է 2022 թվականի բյուջեի ֆոնդային մաս: Իսկ Քաղսի, Սոլակ, Լեռնանիստ և Ջրառատ բնակավայրերի տարեսկզբի ազատ մնացորդի 6039.035 հազար դրամ գումարը ուղղել բյուջեի վարչական մասի ծախսերի ծածկմանը՝ բնակավայրերի նախորդ տարվա կոմունալ և այլ ծախսերի գծով պարտքերի մարմանը:*

 *Քանի որ համայնքի բյուջեն` տեղական ինքնակառավարման մարմնին` Սահմանադրությամբ և օրենքներով վերապահված լիազորությունների իրականացման համար անհրաժեշտ դրամական միջոցների ձևավորման և ծախսման որոշակի ժամանակահատվածի ֆինանսական ծրագիր է, որով սահմանվում են եկամուտների և ծախսերի կատարման նորմատիվները,  հետևաբար բյուջեն հաստատելու վերաբերյալ ավագանու որոշման նախագիծը կրում է նորմատիվ բնույթ՝ պարունակելով վարքագծի պարտադիր կանոններ համայնքապետարանի աշխատակազմի, ենթակա կազմակերպություններ, համայնքի տարածքում գործունեություն ծավալող իրավաբանական անձանց և տնտեսվարող սուբյեկտների, համայնքի բնակիչների համար և ուղղված է կարգավորելու ՏԻՄ-ի վարած քաղաքականությունը ֆինանսական պլանավորում՝ եկամուտներ ակնկալող և ծախսեր պահանջող բոլոր ոլորտներում:*

***ՀԱՄԱՅՆՔԻ ՂԵԿԱՎԱՐ` Ս. ՄԻՔԱՅԵԼՅԱՆ***